*Da bi čim lepše preživeli dopoldne (in popoldne) v svoji režiji ali z družino (namesto v podaljšanem bivanju s sošolci) vam ponujam nekaj nasvetov:*

1. **SU:** IZPOLNITE ŠOLSKE OBVEZNOSTI (pregledate snov, ki je na spletni strani na urniku in potrebno prepišete v zvezek).

Rešite naloge, ki so jih učiteljice dale. Hitri in zainteresirani lahko rešijo še naslednji rebus:



Namig: povezano je s trenutnim vremenom zunaj ☺ .

Če te zanima kaj več o tej temi, poglej v kakšen leksikon ali knjigo ali pobrskaj po internetu, sicer ti pa jutri razkrijem več o tem.

1. **KOSILO**: In že je čas za kosilo. Če ste bili kaj v naravi, ali to še nameravate, ti predlagam da z družino naberete katero od spomladanskih rastlin (trobentice, regrat, čemaž) in potem pripravite okusen namaz po spodnjem receptu. Regrat v receptu lahko nadomestiš s čemažem, trobenticami ali kakšnim drugim zelenjem (koprive, drobnjak…). Tudi skuto lahko nadomestiš z bolj gostim jogurtom, navadnim sirnim namazom ali kislo smetano. Danes si ti kuhar! ☺ Pomagaj pri pripravi, odmeri sestavine in vse skupaj zmešaj.

POZOR! Čemaž nikoli ne nabiraj sam, saj ga lahko hitro zamešaš z jesenskim podleskom ali šmarnico, ki nista užitna (sta STRUPENA).

Skutin namaz z regratom:

Sestavine:

* 5 žlic puste skute
* 50 g svežih regratovih listov
* 1,5 žlice kisle smetane
* 0,5 žlice olivnega olja
* 1 ščepec soli
* 1 ščepec mletega popra

Postopek:
V skledici z vilico dobro pretlačimo skuto. Dodamo smetano, olivno olje, sol in poper ter dobro premešamo. Očistimo regratove liste, jih temeljito operemo, osušimo, drobno nasekljamo in vmešamo v skuto. Postrežemo na kruhu. Pa dober tek!

1. **UPČ**: Sedaj lahko vse skupaj še narišeš.

Na list papirja nariši spomladanske rastline:

REGRAT ČEMAŽ TROBENTICE

Jutri ti pokažem slike teh lepotcev, ki rastejo pri meni doma kar na vrtu.

1. **SD:** Če le imaš možnost pojdi z družino na zrak (ne druži se s prijatelji), raziščite kakšne nove kotičke.

Tudi če nimaš te priložnosti, se lahko zabavaš drugače.

## Ob 10: 30 bo na RTV SLO 1 na sporedu risanka Ernest in Celestinca: Leteči krožnik

To je zgodba o nenavadnem prijateljstvu med medvedom Ernestom in miško Celestinco. Simpatična francoska risanka je kratka, a zabavna.

Če ne gledaš televizije, pa lahko sestaviš svojo zgodbo ali strip na to temo:

## Ernest in Celestinca: Leteči krožnik

*Uporabi domišljijo. Želim ti zabavno sredo.*

*Učiteljica Dijana Milinković*